CELEX: 62011CO0384
Language: sl
Date: 2012-07-12 00:00:00
Title: Sklep Sodišča (peti senat) z dne 12. julija 2012.#Tate & Lyle Investments Ltd proti Belgische Staat.#Predlog za sprejetje predhodne odločbe – Rechtbank van eerste aanleg te Brussel – Razlaga člena 63 PDEU – Omejitve prostega pretoka kapitala – Davčna zakonodaja – Davek na gospodarske družbe – Obdavčitev dividend – Nacionalna zakonodaja o pri viru odtegnjenem davku v višini 10 % na dividende, ki jih razdelijo družbe rezidentke, ter na primerljive dohodke – Možnost upoštevanja te odtegnitve pri davku od dohodkov pravnih oseb le za družbe rezidentke.#Člen 104(3), prvi pododstavek, Poslovnika – Člen 63 PDEU – Davčna zakonodaja – Razdelitev dividend – Odtegnitev davka pri viru – Preprečitev ali zmanjšanje verižnega obdavčenja – Različno obravnavanje upravičenih družb rezidentk in upravičenih družb nerezidentk.#Zadeva C‑384/11.

Sklep Sodišča (peti senat) z dne 12. julija 2012 – Tate & Lyle Investments
      (Zadeva C-384/11)
      „Člen 104(3), prvi pododstavek, Poslovnika – Člen 63 PDEU – Davčna zakonodaja – Razdelitev dividend – Odtegnitev davka pri viru – Preprečitev ali zmanjšanje verižnega obdavčenja – Različno obravnavanje upravičenih družb rezidentk in upravičenih družb nerezidentk“
      Prosti pretok kapitala in svoboda plačil – Omejitve – Davčna zakonodaja – Davek od dohodkov pravnih oseb – Nacionalna ureditev, ki za dividende, ki jih družba rezidentka po delitvi izplača družbi nerezidentki, določa večje obdavčenje
         kot za vsakršne dividende, ki se izplačajo družbam rezidentkam zadevne države članice – Nedopustnost – Meje – Odprava posledic omejitve z upoštevanjem pri viru odtegnjenega davka pri davku, ki ga je treba plačati v drugi državi članici,
         na podlagi konvencije za preprečevanje dvojnega obdavčevanja – Presoja nacionalnega sodišča (člen 63 PDEU) (Glej točke od 18 do 46 in izrek.)
      
      Predmet 
      
         
               Predlog za sprejetje predhodne odločbe – Rechtbank van eerste aanleg te Brussel – Razlaga člena 63 PDEU – Omejitve prostega
                  pretoka kapitala – Davčna zakonodaja – Davek na gospodarske družbe – Obdavčitev dividend – Nacionalna zakonodaja o pri viru
                  odtegnjenem davku v višini 10 % na dividende, ki jih razdelijo družbe rezidentke, ter na primerljive dohodke – Možnost upoštevanja
                  te odtegnitve pri davku od dohodkov pravnih oseb le za družbe rezidentke
               
            Izrek 
      Člen 63 PDEU je treba razlagati tako, da nasprotuje zakonodaji države članice, kot je ta iz spora o glavni stvari, ki določa
         pri viru odtegnjeni davek na dividende, ki jih je družba rezidentka razdelila upravičenim družbam rezidentkam in nerezidentkam,
         ki imajo v njej delež, manjši od 10 % kapitala, vendar z nakupno vrednostjo vsaj 1,2 milijona EUR, pri čemer je sistem zmanjšanja
         verižnega obdavčevanja predviden zgolj za upravičene družbe rezidentke. Kadar se država članica sklicuje na konvencijo o izogibanju
         dvojnega obdavčevanja, sklenjeno z drugo državo članico, mora nacionalno sodišče ugotoviti, ali je treba v sporu, o katerem
         odloča, upoštevati to konvencijo, in če je potrebno preveriti, ali je na podlagi te konvencije mogoče odpraviti posledice
         omejitve prostega pretoka kapitala.